CELEX: 31990R3014
Language: el
Date: 1990-10-18 00:00:00
Title: Κανονισμός (ΕΟΚ) αριθ. 3014/90 της Επιτροπής της 18ης Οκτωβρίου 1990 για τον καθορισμό, για την περίοδο 1990/91, της ελάχιστης τιμής αγοράς για τα πορτοκάλια, τα μανταρίνια, τα σατσούμας και τις κλημεντίνες που παραδίδονται στη μεταποίηση και του ποσού της χρηματικής αντιστάθμισης μετά τη μεταποίηση των προϊόντων αυτών

Avis juridique important

|

31990R3014

Κανονισμός (ΕΟΚ) αριθ. 3014/90 της Επιτροπής της 18ης Οκτωβρίου 1990 για τον καθορισμό, για την περίοδο 1990/91, της ελάχιστης τιμής αγοράς για τα πορτοκάλια, τα μανταρίνια, τα σατσούμας και τις κλημεντίνες που παραδίδονται στη μεταποίηση και του ποσού της χρηματικής αντιστάθμισης μετά τη μεταποίηση των προϊόντων αυτών  

Επίσημη Εφημερίδα αριθ. L 287 της 19/10/1990 σ. 0018 - 0019

***** ΚΑΝΟΝΙΣΜΟΣ (ΕΟΚ) αριθ. 3014/90 ΤΗΣ ΕΠΙΤΡΟΠΗΣ  της 18ης Οκτωβρίου 1990  για τον καθορισμό, για την περίοδο 1990/91, της ελάχιστης τιμής αγοράς για τα πορτοκάλια, τα μανταρίνια, τα σατσούμας και τις κλημεντίνες που παραδίδονται στη μεταποίηση και του ποσού της χρηματικής αντιστάθμισης μετά τη μεταποίηση των προϊόντων αυτών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποιήσεως μανταρινιών, σατσούμας, κλημεντινών και πορτοκαλιών (1), όπως τροποποιήθηκε τελευταία από τον κανονισμό (ΕΟΚ) αριθ. 3848/89 (2), και ιδίως το άρθρο 2 παράγραφος 3,  Εκτιμώντας:  ότι, βάσει του άρθρου 2 του κανονισμού (ΕΟΚ) αριθ. 2601/69, η ελάχιστη τιμή την οποία στα πλαίσια των συμβάσεων, οφείλουν να πληρώνουν οι μεταποιητές στους παραγωγούς καθορίζεται για καθένα από τα εν λόγω προϊόντα στο επίπεδο της υψηλότερης τιμής αποσύρσεως που ισχύει κατά τη διάρκεια σημαντικών περιόδων αποσύρσεως· ότι πραγματοποιήθηκαν σημαντικές αποσύρσεις από τον Ιανουάριο έως τον Απρίλιο για τα πορτοκάλια, τον Ιανουάριο και Φεβρουάριο για τα μανταρίνια, το Νοέμβριο και το Δεκέμβριο για τα σατσούμας και το Δεκέμβριο και Ιανουάριο για τις κλημεντίνες · ότι, όσον αφορά την Ισπανία, οι τιμές αποσύρσεως που πρέπει να ληφθούν υπόψη είναι εκείνες που ισχύουν γι' αυτό το κράτος μέλος κατά την τρέχουσα περίοδο· ότι, για την Πορτογαλία, οι τιμές αποσύρσεως που πρέπει να ληφθούν υπόψη είναι εκείνες που ισχύουν στο τέλος της πρώτης φάσεως και λαμβάνονται υπόψη για τον καθορισμό των τιμών που πρόκειται να εφαρμοστούν από την 1η Ιανουαρίου 1991 σε εφαρμογή του άρθρου 285 της πράξης προσχώρησης·  ότι, βάσει του άρθρου 3 παράγραφος 1 δεύτερο εδάφιο του κανονισμού (ΕΟΚ) αριθ. 2601/69, η σημαντική αντιστάθμιση για τα πορτοκάλια δεν είναι δυνατόν να υπερβαίνει τη διαφορά που υπάρχει μεταξύ της ελάχιστης τιμής και των τιμών που εφαρμόζονται για την πρώτη ύλη στις τρίτες χώρες παραγωγής·  ότι, βάσει του άρθρου 3 παράγραφος 1 τρίτο εδάφιο του κανονισμού (ΕΟΚ) αριθ. 2601/69, η σημαντική αντιστάθμιση για τα μανταρίνια, τα σατσούμας και τις κλημεντίνες καθορίζεται σε επίπεδο ώστε για καθένα από τα προϊόντα αυτά, η επιβάρυνση της βιομηχανίας να ισούται με την επιβάρυνση για τα πορτοκάλια, λαμβάνοντας υπόψη τις διαφορές αποδόσεως σε χυμό·  ότι πρέπει να προσδιοριστούν οι διατάξεις που εφαρμόζονται όταν ένα προϊόν που αγοράζεται στην Ισπανία ή στην Πορτογαλία μεταποιείται σε άλλο κράτος μέλος λόγω των διαφοροποιημένων ποσών που καθορίζονται γι' αυτά τα κράτη μέλη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Για την περίοδο 1990/91, οι ελάχιστες τιμές που θα πληρωθούν στους παραγωγούς που παραδίδουν στη μεταποίηση πορτοκάλια, μανταρίνια, σατσούμας ή κλημεντίνες, στα πλαίσια συμβάσεων κατά την έννοια του άρθρου 2 του κανονισμού (ΕΟΚ) αριθ. 2601/69, καθορίζονται ως εξής:  (Ecu/100 kg καθαρού βάρους)  1.2.3.4 //  //  //  //  // Προϊόντα   // Ισπανία   // Πορτογαλία   // Άλλα  κράτη μέλη   //    //   //   //   // Πορτοκάλια   // 11,65  // 11,49   // 12,73   // Μανταρίνια   // 11,03   // 14,26  // 14,26   // Σατσούμας   // 6,54   // 8,14   // 6,54  // Κλημεντίνες   // 11,44   // 11,44   // 11,44   //    //  //   //  2. Οι ελάχιστες τιμές καθορίζονται για προϊόν στη θύρα των σταθμών συσκευασίας των παραγωγών.  Άρθρο 2  Για την περίοδο 1990/91, οι χρηματικές αντισταθμίσεις που χορηγούνται στους μεταποιητές μετά από μεταποίηση μανταρινιών, σατσούμας, κλημεντινών και πορτοκαλιών που παραδίδονται στα πλαίσια συμβάσεων κατά την έννοια του άρθρου 2 του κανονισμού (ΕΟΚ) αριθ. 2601/69, καθορίζονται ως εξής:  (Ecu/100 kg καθαρού βάρους)  1.2.3.4 //  //  //  //  // Προϊόντα   // Ισπανία   // Πορτογαλία   // Άλλα  κράτη μέλη   //    //   //   //   // Πορτοκάλια   // 7,39  // 7,23   // 8,47   // Μανταρίνια   // 7,83   // 11,06  // 11,06   // Σατσούμας   // 3,34   // 4,94   // 3,34  // Κλημεντίνες   // 8,24   // 8,24   // 8,24   //    //   //  //  Άρθρο 3  Τα ποσά που αναφέρονται στα άρθρα 1 και 2 εφαρμόζονται μόνο στα προϊόντα που ανταποκρίνονται στις ποιοτικές απαιτήσεις και το ελάχιστο μέγεθος που προβλέπονται για την κατηγορία ΙΙΙ.  Άρθρο 4  Η ελάχιστη τιμή και η χρηματική αντιστάθμιση που εφαρμόζονται είναι εκείνες που ισχύουν στο κράτος μέλος στο οποίο έχει συγκομισθεί το προϊόν.  Άρθρο 5  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Οκτωβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 324 της 27. 12. 1969, σ. 21.  (2) ΕΕ αριθ. L 374 της 22. 12. 1989, σ. 6.